

|  |
| --- |
| **Sažetak** |
| Procjena učinka – Prijedlog **Odluke Europskog parlamenta i Vijeća****o sudjelovanju Europske unije u Partnerstvu za istraživanja i inovacije na mediteranskom području (PRIMA)**  |
| **A. Potreba za djelovanjem** |
| Sustavima prehrane i opskrbe vodom na mediteranskom području upravlja se na neodrživ način. Taj problem pogoršavaju klimatske promjene te on ima znatne posljedice i na drugim razinama, uključujući društvenu i gospodarsku zabrinutost, nestabilnost i vanjske migracije.Glavni je razlog neodrživog upravljanja sustavima prehrane i opskrbe vodom na mediteranskom području nepostojanje skupa zajedničkih inovativnih rješenja koja bi bila prilagođena lokalnoj situaciji u regiji, koja se lako mogu primijeniti diljem regije i koja su u potpunosti isprobana i dokazana na terenu.Ne očekuje se da će se ta rješenja pojaviti ubrzo jer sveukupna razina ulaganja u istraživanja i inovacije na Mediteranu ne odgovara veličini regionalnog izazova; razine ulaganja znatno se razlikuju među pojedinim zemljama; financiranje nije dobro usmjereno na rješavanje problema vode i prehrane; relevantni uključeni dionici – primjerice oni iz privatnog sektora – nemaju uvijek dovoljno snažne sposobnosti za istraživanja i inovacije; suradnja u području istraživanja i inovacija između država članica EU-a i zemalja južnog i istočnog Mediterana previše je fragmentirana (uglavnom je uređena bilateralnim sporazumima) da bi mogla imati znatan učinak. |
| **Što se nastoji postići ovom inicijativom?**  |
| Opći je cilj razviti u potpunosti isprobana i dokazana zajednička inovativna rješenja u području sustava prehrane i opskrbe vodom koja su prijeko potrebna mediteranskoj regiji te tako te sustave učiniti, učinkovitijima, isplativijima i održivijima te pridonijeti rješavanju problema više razine u području prehrane, zdravlja, blagostanja i migracija.Taj opći cilj može se razložiti na sljedeća četiri posebna cilja:* stvaranje stabilnog, dugoročnog, zajedničkog strateškog programa u području sustava prehrane i opskrbe vodom,
* usmjeravanje svih nacionalnih programa u području istraživanja i inovacija na provedbu strateškog programa istraživanja i inovacija,
* strukturna uključenost svih relevantnih subjekata iz područja istraživanja i inovacija (iz javnog i privatnog sektora) u provedbu strateškog programa istraživanja i inovacija udruživanjem znanja i financijskih sredstava kako bi se postigla potrebna kritična masa,
* jačanje financiranja istraživanja i inovacija te sposobnosti provedbe svih uključenih subjekata.
 |
| **Koja je dodana vrijednost djelovanja na razini EU-a?**  |
| Inicijativa je u potpunom skladu s novim Okvirom za partnerstvo s trećim zemljama u okviru Europskog migracijskog programa jer se njome obuhvaćaju neki od temeljnih uzroka migracija; jasno se smjestila na sjecištu istraživanja, klimatskih promjena, okoliša i poljoprivrednih politika; te daje primjer novog modela razvojne suradnje koji promiče novi okvir za partnerstvo utoliko što uključuje privatne ulagače, iskorištava ograničena proračunska sredstva te se usmjerava na mala i srednja poduzeća (MSP-ove) i održivu infrastrukturu.Jedino je djelovanjem na razini EU-a moguće postići dobro koordiniran i integriran program koji bi imao odgovarajuće područje primjene, raspon i kritičnu masu za ostvarivanje posebnih i općih ciljeva. Obilježje djelovanja na razini EU-a jest snažan učinak financijske poluge jer aktivira znatna dodatna javna i privatna ulaganja. Stvara i učinke koji sežu dalje od politika i rješenja u području istraživanja i inovacija, čime se podupiru vanjske politike EU-a i napori da se riješe temeljni uzroci migracija. Sudjelovanjem EU-a u programu PRIMA vjerojatno će se i povećati vidljivost i globalna odgovornost Europe u duhu susjedske politike EU-a, koja potiče diferencijaciju i veću zajedničku odgovornost s partnerima iz susjedstva. |
| **B. Rješenja** |
| **Koje su se zakonodavne i nezakonodavne političke opcije razmatrale? Daje li se prednost nekoj od opcija? Zašto?**  |
| ***Opcija 0.: Bez promjene politika – Osnovni scenarij –*** Programom Obzor 2020. i dalje će se pružati podrška općenitim problemima s vodom i hranom metodom *ad hoc*. Malo je vjerojatno da će se pokrenuti posebne inicijative za integriranje mediteranskih sustava istraživanja i inovacija. Pojedinačna djelovanja obično bi trajala 3 – 4 godine. Učinak bi bio ograničen. Ovoj se opciji ne daje prednost.***Opcija 1.: Djelovanje zajedničkog fonda ERA-NET –*** Glavna aktivnost u okviru programa Obzor 2020. bila bi provedba jedinstvenog sufinanciranog zajedničkog poziva na podnošenje prijedloga za pojedinačna djelovanja (ili nekoliko njih), što bi rezultiralo financiranjem transnacionalnih istraživačkih i/ili inovacijskih projekata. Pojedinačna djelovanja obično bi trajala 5 godina. Ne bi bilo moguće znatnije se baviti inovacijskom dimenzijom programa jer su nacionalni programi koji bi surađivali i koordinirali svoje aktivnosti uglavnom usmjereni na istraživačke aktivnosti javnih istraživačkih organizacija. Ne očekuje se da bi se opcijom 1. nacionalni programi financiranja integrirali u zajednički strateški program istraživanja. Ovoj se opciji ne daje prednost.***Opcija 2.: Zajednički program PRIMA utemeljen na članku 185. UFEU-a –*** Ovom se opcijom EU-u omogućava da otvori prostor za svoje sudjelovanje u programima istraživanja i razvoja koje provodi nekoliko država članica, uključujući i sudjelovanje u strukturama stvorenima za provedbu tih programa. Člankom 26. Uredbe o okvirnom programu Obzor 2020. utvrđeni su uvjeti i kriteriji za određivanje i predlaganje inicijative u skladu s člankom 185. UFEU-a. Među ostalim je kriterijima i taj da Komisija može predložiti inicijative u skladu s člankom 185. samo ako postoji potreba za posebnom provedbenom strukturom i ako su se države sudionice obvezale na viši stupanj integracije na znanstvenoj, upravljačkoj i financijskoj razini***.*** Ova opcija uključuje sastavljanje opsežnog strateškog istraživačkog programa i njegovu potpunu provedbu putem više transnacionalnih poziva na podnošenje prijedloga, što poduzima nekoliko država sudionica, a provodi se putem namjenske provedbene strukture (tijelo za financiranje NPS-a). Ovo je u pravilu dugoročna obveza (deset godina). Unija će pružiti financijsku potporu jednaku iznosu nacionalnih ulaganja. Ovo je najbolja opcija za postizanje posebnih i općih ciljeva te posebno za provedbu niza pokusnih i pokaznih aktivnosti u strateški važnim područjima povezanima sa sustavima prehrane i opskrbe vodom. Uzima u obzir sva iskustva – u pogledu upravljanja financijskim doprinosima EU-a, postizanja učinka itd. – stečena tijekom provedbe prošlih i trenutačnih inicijativa uspostavljenih u skladu s člankom 185. Ova je opcija zamišljena i tako da se njome osigura dobro financijsko upravljanje te zaštite financijski interesi Europske unije primjerenim ex-ante provjerama, financijskim izvješćivanjem i ex-post provjerom. |
| **Tko podržava koju opciju?** |
| Na temelju internetskog savjetovanja s dionicima zaključeno je da je **opcija 2.** najbolja politička opcija.Stručna skupina u svom izvješću također proglašava **opciju 2.** najpovoljnijom političkom opcijom.Gledano iz šire političke perspektive, opcija davanja prednosti mora biti razmjerna važnosti problema koji se mora riješiti i njegovoj ozbiljnosti, potrebi da se riješi u potpunosti i bez odgađanja te nastojanju i predanosti sudionika da posvete dovoljno financijskih sredstava i kolektivne svijesti osiguranju uspješnog ishoda. Gledano na taj način, zbog moguće više razine **djelotvornosti** u postizanju utvrđenih ciljeva, bolje **učinkovitosti** provedbe i veće **usklađenosti** s drugim politikama i programima, opcija 2. čini se najprimjerenijom, iako ni ona nije u potpunosti sigurna od mnogih rizika koji bi morali biti smanjeni na odgovarajući način. |
| **C. Učinci najbolje opcije** |
| **Koje su prednosti opcije kojoj se daje prednost (ako ih ima, inače glavne prednosti)?** |
| Opcijom koja je nastala na temelju članka 185. i kojoj se daje prednost postići će se brza integracija nacionalnih programa i aktivnosti u području istraživanja i inovacija na mediteranskom području. Njome će se osigurati učinkovito i djelotvorno donošenje u potpunosti isprobanih i dokazanih, zajedničkih, inovativnih i integriranih rješenja za održivo upravljanje sustavima prehrane i opskrbe vodom. MSP-ovi i ostala poduzeća iz sektora hrane i vode na mediteranskom području dobit će više mogućnosti. Ta opcija imat će dalekosežne pozitivne utjecaje na okoliš. Poboljšat će život poljoprivrednika. Proizvest će zapažene pozitivne gospodarske učinke. Poboljšat će prehranu i zdravlje ljudi na mediteranskom području. Pridonijet će i većoj političkoj stabilnosti te smanjenju unutarnjih i vanjskih migracija. |
| **Koliki su troškovi opcije kojoj se daje prednost (ako ih ima, inače glavni troškovi)**? |
| U ovu je inicijativu potrebno uložiti 200 milijuna EUR iz programa Obzor 2020. tijekom 10 godina trajanja zajedničkog programa PRIMA. Iznos tog financijskog doprinosa EU-a odgovara iznosu na koji su se obvezale države sudionice. Utvrdit će se jasna podjela rada između financijskog doprinosa EU-a i financijskog doprinosa država sudionica. Financijski doprinos EU-a uglavnom će biti usmjeren na aktivnosti u području istraživanja i inovacija na višim razinama tehnološke spremnosti u obliku potpore (s potrebnom kritičnom masom) ograničenom broju strateški odabranih pokusnih i demonstracijskih aktivnosti. Nacionalni financijski doprinosi bit će usmjereni na aktivnosti u području istraživanja i inovacija na nižim razinama tehnološke spremnosti, poput radnji mobilnosti i osposobljavanja, aktivnosti umrežavanja itd. Godišnjim planovima rada osigurat će se dosljednost svih aktivnosti i njihova usmjerenost na postizanje operativnih, posebnih i općih ciljeva. |
| **Kakav će biti utjecaj na poduzeća, mala i srednja poduzeća te mikropoduzeća?**  |
| Inicijativom će se poduzećima, MSP-ovima i mikropoduzećima na mediteranskom području, pogotovo onima u sektoru vode i hrane, otvoriti više gospodarskih mogućnosti. Mikropoduzeća te mala i srednja poduzeća glavni su pokretač gospodarstva i zapošljavanja na mediteranskom području. MSP-ovi u području prehrambene industrije čine velik dio ukupnog broja MSP-ova i imaju mnogo potencijala za inovacije. Prema mišljenju stručne skupine programa PRIMA, polovina MSP-ova u području prehrane mogla bi izvoditi inovativne aktivnosti, zbog čega bi se u mnogo većoj mjeri mogli uključiti, primjerice, u lance vrijednosti prehrambene industrije.  |
| **Hoće li postojati znatan utjecaj na nacionalne proračune i uprave?** |
| U okviru spomenute inicijative države sudionice pridonijele bi s 200 milijuna EUR. Inicijativom bi se u potpunosti obuhvatili dionici iz javnog sektora u svim državama sudionicama – ministarstva, agencije i ostala tijela za financiranje unutar zemalja EU-a i trećih zemalja – koji imaju interes za probleme s kojima se suočava mediteranska regija u području sustava prehrane i opskrbe vodom. Prijenos znanja i stvaranje vještina smatraju se glavnim učinkom provedbe opcije 2. jer podrazumijevaju stvaranje novih i integriranih načina rada prema mediteranskoj regiji u području istraživanja i inovacija. |
| **Hoće li biti drugih bitnih učinaka?**  |
| Učinci opcije koja je nastala na temelju članka 185. široki su i obuhvaćaju učinke na istraživanja i inovacije te industrijske, okolišne, poljoprivredne, prehrambene, zdravstvene, političke i migracijske učinke. . |
| **D. Daljnje mjere** |
| **Kada će se politika preispitati?**  |
| U slučaju inicijativa nastalih na temelju članka 185. djelotvornost bi se trebala ocjenjivati na razini programa (jesu li postignuti opći ciljevi) i na nacionalnoj razini (jesu li postignuti ciljevi pojedinih zemalja). Predviđena je i privremena i konačna neovisna evaluacija. Uvjeti i potrebni podaci za te evaluacije moraju se odrediti na početku inicijative nastale na temelju članka 185. |